CpuZ-ohjelmaa ajavista puhelimista saadut kuvat vahvistavat tiedot siitä, että G5 Plus -mallista löytyy Snapdragon 625 -järjestelmäpiiri, neljä gigatavua keskusmuistia, 32 gigatavua tallennustilaa ja 3100 mAh akku.
CpuZ kertoo puhelimen FullHD-näytön kooksi 5,46 tuumaa. Takaa löytyy 13 megapikselin ja edestä viiden megapikselin kamera. Puhelin on varustettu Android 7.0 Nougat -käyttöjärjestelmällä.
Samainen tietovuoto valottaa myös pienemmän Moto G5 -mallin tietoja. Siinä on kolme gigatavua keskusmuistia ja eri kamerat kuin Plus-versiossa. Muuten tekniset ominaisuudet ovat saatujen tietojen perusteella samat kuin Plus-mallissa. Järjestelmäpiirin identtisyydelle on saatu Motog3-sivuston mukaan vahvistus indonesialaisten viranomaisten asiakirjoista.